আজদাবিয়া
আজদাবিয়া (আরবি: أجدابيا) উত্তর-পূর্ব লিবিয়ার আল-ওয়াহাত জেলার রাজধানী শহর। এটি বেনগাজি শহর থেকে প্রায় ১৫০ কিলোমিটার (৯৩ মা) দক্ষিণে অবস্থিত। ২০০১ থেকে ২০০৭ সাল পর্যন্ত এটি আজদাবিয়া জেলার অংশ ও রাজধানী ছিল। শহরটি তিনটি প্রাথমিক লোকসভায় বিভক্ত: উত্তর আজদাবিয়া, পশ্চিম আজদাবিয়া ও পূর্ব আজদাবিয়া। ২০১১ সালের লিবিয়ার গৃহযুদ্ধে শহরটির নিয়ন্ত্রণ বেশ কয়েকবার বিদ্রোহী ও গাদ্দাফী-সমর্থক বাহিনীর মধ্যে হাতবদল হয়। শেষ পর্যন্ত গাদ্দাফী-বিরোধী বাহিনীগুলি ২০১১ সালে এপ্রিল মাসে শহরটিকে করায়ত্ত করে। তবে যুদ্ধের সময় বহু বেসামরিক নাগরিক পালিয়ে গিয়েছিল বলে ২০১১ সালের মার্চ মাসেই এটিকে একটি "ভুতুড়ে নগরী" বলে বর্ণনা করা হয়। পরবর্তীতে লিবিয়ার দ্বিতীয় গৃহযুদ্ধের সময় আজদাবিয়া বিপ্লবী শুরা পরিষদ শহরটি নিয়ন্ত্রণে নিয়ে নিলেও শেষ পর্যন্ত ২০১৬ সালের ২১শে ফেব্রুয়ারি লিবীয় জাতীয় সেনাবাহিনী এটি দখল করে।